**HOZZÁJÁRULÓ NYILATKOZAT**

**- személyes adatok kezeléséhez –**

Alulírott, ……………………………………….(név) ……………………………… (személyi igazolvány szám) ezúton a GDPR[[1]](#footnote-1) 6. cikk (1) bekezdés a) pontja alapján az alábbi hozzájáruló nyilatkozatot teszem a Nemzeti Közszolgálati Egyetem(cím: 1083 Budapest, Ludovika tér 2.; adószám: 15795719-2-42, képviselő: Dr. Deli Gergely, adatvédelmi tisztviselő: Dr. Kincses Adrienn Bernadett, adatvédelmi tisztviselő elérhetősége: adatvedelem@uni-nke.hu, tel.: +36 1 432 9000/29833, adatgazda kapcsolattartója: Prőhle Gergely), **mint Adatkezelő részére.**

1. **Tájékoztatás a „College of Visegrad+ Weekend University” programmal (a továbbiakban: program) kapcsolatosan az érintettek részére, abban az esetben, amikor közvetlenül az érintett adja meg a személyes adatokat**

|  |  |  |  |  |
| --- | --- | --- | --- | --- |
| **Az érintettek kategóriái** | **Az adatkezelés célja** | **A kezelt adatok köre** | **Az adatkezelés jogalapja** | **Az adatszolgáltatás elmaradásának következménye** |
| A programban részt vevő természetes személyek. | A programhoz kapcsolódó alumni közösség létrehozása.  | Név, e-mail cím, állampolgárság, iskolai végzettség, munkahely. | A GDPR 6. cikk (1) bekezdés a) pontja alapján, az Ön hozzájárulása. | Az adatszolgáltatás hiányában az alumni közösségben való részvétel nem valósítható meg. |
| Az alumni közösséggel kapcsolatos események, egyéb tájékoztatás lehetőségének biztosítása. | Név, e-mail cím. | Az adatszolgáltatás hiányában az alumni közösséggel kapcsolatos eseményekről való tájékoztatás nem valósítható meg. |

1. **A személyes adatok címzettjei, illetve a címzettek kategóriái**

Az Egyetem azon foglalkoztatottjai, akiknek a foglalkoztatási jogviszonyából eredően szükséges a tárgyi személyes adatokat megismerniük, különösen a John Lukacs Intézet munkatársai.

A jelentkezők adatait megismerik a programban részt vevő partneregyetemek College of Visegrad+ programmal foglalkozó munkatársai. A programban részt vevő partneregyetemek:

* Metropolitan University Prague (Dubečská 900/10, 100 00 Praha 10 – Strašnice, Czech Republic, <https://www.mup.cz/en/contacts/>)
* Jagiellonian University in Kraków (ul. Gołębia 24, 31-007 Kraków, Poland, <https://en.uj.edu.pl/en_GB>)
* Pavol Jozef Šafárik University in Košice (Šrobárova 2, 041 80 Košice, Slovak Republic, <https://www.upjs.sk/en/university/about-the-university/contacts-upjs/>)
1. **Az adatkezelés időtartama**

A tárgyi személyes adatok az érintett hozzájárulásának visszavonásáig kerülnek kezelésre, a hozzájárulás visszavonása azonban nem érinti az azt megelőzően végzett adatkezelés jogszerűségét. A hozzájárulás visszavonásának hiányában az Egyetem az adatkezelés szükségességét háromévente felülvizsgálja.

1. **Az adatkezelés koncepcionális megvalósulása**

Az Egyetem 2024. áprilisában megrendezi a „College of Visegrad+ Weekend University” megnevezésű programot. A programon részt vevő, kiválasztott hallgatóknak lehetősége van csatlakozni a Visegrad+ alumni közösséghez, amely a program résztvevői, illetve a szervezők közötti további kapcsolattartás (pl. események, rendezvények lebonyolításával kapcsolatban) lehetőségét biztosítja.

Az Egyetem a kezelt adatokat kizárólag a fent megnevezett célból és feltételek mentén kezeli. Az adatkezelési tevékenység teljes mértékben az Egyetem személyes és közérdekű adatok védelméről, biztonságáról szóló szabályzata, valamint Informatikai Biztonsági Szabályzata alapján történik.

1. **Az adatok védelme és biztonsága**

Az Egyetem a tudomány és technológia állása, a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

Az Egyetem észszerű mértékű fizikai, műszaki és szervezeti biztonsági intézkedéseket alkalmaz az érintetti adatok védelmére, különösen azoknak a véletlen, illetéktelen, törvénytelen megsemmisítése, elvesztése, megváltoztatása, továbbadása, felhasználása, elérése vagy feldolgozása ellen. Az adatokhoz korlátozott a hozzáférés, jelszavas védelem működik.

Az Egyetem rendelkezik a személyes és közérdekű adatok védelméről, biztonságáról szóló szabályzattal, valamint Informatikai Biztonsági Szabályzattal.

1. **Automatizált adatkezelés (beleértve a profilalkotást)**

Automatizált adatkezelésen alapuló döntéshozatal jelen adatkezeléssel összefüggésben az Egyetemen nem történik.

1. **Harmadik országba, illetve nemzetközi szervezet részére történő adattovábbítás**

Célzott adattovábbítás nem történik harmadik országba.

1. **Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet a jelen pontban meghatározott elérhetőségeken bármikor megtehet.

Az érintett kérelmezheti a rá vonatkozó

1. *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. *személyes adatok helyesbítését* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
3. *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; illetve jogszabály által előírt adatkezelés esetén törlési kérelem nem teljesíthető) (GDPR 17. cikk),
4. *személyes adatok kezelésének* *korlátozását* (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. *személyes adatok adathordozhatóságának érvényesítését* (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk), továbbá
6. a tárgyi *hozzájáruló nyilatkozatának a visszavonását*; a hozzájárulását az adatvedelem@uni-nke.hu e-mail címre küldött levelében bármikor visszavonhatja, e visszavonás nem érinti a visszavonás előtt hozzájárulás alapján végzett adatkezelés jogszerűségét.

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11., tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is fordulhat.

**Hozzájárulok a személyes adataim 1. pont szerinti kezeléséhez az alumni közösségbe történő tagfelvétel céljából:**

**Igen - Nem[[2]](#footnote-2)**

**Hozzájárulok az 1. pontban felsorolt személyes adataim kezeléséhez az alumni közösséggel kapcsolatos eseményekről és az ezzel kapcsolatos egyéb információkról történő tájékoztatás céljából:**

**Igen - Nem[[3]](#footnote-3)**

Kelt: .......................................………

……………………………………………

 érintett saját kezű aláírása

Készült 2 példányban:

1. példány az Adatkezelőnél,

2. példány az Érintettnél marad.

1. GDPR: General Data Protection Regulation, az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-1)
2. A megfelelő aláhúzandó. [↑](#footnote-ref-2)
3. A megfelelő aláhúzandó. [↑](#footnote-ref-3)